Nemocnice Milosrdných bratří (Brno)

Nemocnice Milosrdných bratří je zdravotnícke zariadenie v Brne. Sídli v Štýřiciach na ulici Polní a disponuje 466 lôžkami, jej súčasťou je tiež pôrodnica. Existencia nemocnice je úzko prepojená so susedným kláštorom milosrdných bratov. Dejiny Je najstarším zdravotníckym zariadením na Morave a druhou najstaršou v Česku. Nemocnica bola založená 15. novembra 1747. Zakladateľom bol Leopold z Dietrichštejna, moravský gróf. Vtedy šlo o konvent s lekárňou a nemocnicou so 70 lôžkami. Milosrdní bratia prišli do Brna v roku 1748 potom čo Jan Leopold z Ditrichštejna v predchádzajúcom roku venoval 4000 zlatých na zriadenie špitálu. Príslušníci rádu najprv postavili konventné krídlo kláštora pozdĺž dnešnej ulice Polní. Neskôr v rokoch 1753 až 1759 realizovali protiľahlé nemocničné krídlo popri Svratke, všetko podľa projektu Františka Antonína Grimma. Kapacita bola vtedy 70 lôžok. Nemocničný trakt bol čiastočne dvojposchodový (pri ulici Vídeňská), čiastočne jednoposchodový – celé druhé poschodie bolo dokončené v roku 1804. O rok neskôr, v decembri 1805, boli v nemocnici hospitalizovaní ranený vojaci z Bitky pri Slavkove, v roku 1866 rakúski a pruskí vojaci. Medzi rokmi 1865 a 1875 bola nemocnica súčasťou Zemskej nemocnice. Rozšírenie Nemocnice Milosrdných bratří sa konalo v rokoch 1896 až 1898 kedy bola za konventom, pozdĺž ulice Polní, postavená budova zaopatrovacieho ústavu. Počas Prvej svetovej vojny sa v nemocnici nachádza vojenský lazaret, ktorý tu fungoval do roku 1920. V rokoch 1933 až 1935 vznikla v nadväznosti na zaopatrovací ústav, opäť v ulici Polní, hlavná funkcionalistická budova nemocnice (stavitelia Pisingr a Zeman). Medzi rokmi 1984 a 1986 bola v bývalej záhrade postavená liečebňa dlhodobo nemocných a tiež objekty kuchyne, výmenníkovej stanice a rehabilitácie. Od roku 2000 spravovala nemocnica liečebňu dlohodobo chorých na neďalekom Červenom kopci. Zásadné rozšírenie sa uskutočnilo v rokoch 2002 až 2005 kedy bol podľa návrhu Architektonickej kancelárie Burian – Křivinka k zadnej časti starého traktu (bývalý zaopatrovací ústav) a k funkcionalistickej budovej pristavený nový pavilón akútnej medicíny. Milosrdní bratia nemocnicu spravovali až do obdobia po druhej svetovej vojne, kedy bola v roku 1948 zoštátnená a stala se súčasťou Městského ústavu národního zdraví. Osamostatnila sa v roku 1993, od tej doby funguje ako príspevková organizácia mesta Brna. Mestu patrila liečebňa na Červenom kopci a pavilón akútnej medicíny. Ostatné stavby sú v majetku rádu, ktorý ich prenajíma mestu za symbolickú čiastku. Dlhodobá zmluva bola podpísaná do roku 2018. Milosrdní bratia plánovali, že po tom budú nemocnicu prevádzkovať sami. V roku 2017 sa obe strany dohodli, že aj po roku 2018 bude nemocnicu prevádzkovať mesto. Rád sa mal na miesto toho sústrediť na starostlivosť o dlhodobo chorých, pre ktorých chcel v areáli vybudovať nový pavilón s kapacitou 100 až 120 osôb, nemocnica mala vtedy 466 lôžok. V nasledujúcich rokoch sa však rád znovu snažil o získanie nemocnice, v roku 2023 sa s mestom predbežne dohodol na plánovanom prevode. Po debate s nadriadenými vo Viedni sa však v roku 2025 Milosrdní bratia rozhodli o nemocnicu ďalej nesnažiť kvôli jej finančným problémom. Galéria Referencie Iné projekty Commons ponúka multimediálne súbory na tému Nemocnice Milosrdných bratří (Brno) Externé odkazy Oficiálna stránka nemocnice Zdroj Tento článok je čiastočný alebo úplný preklad článku Nemocnice Milosrdných bratří (Brno) na českej Wikipédii.